google/wiki40b huggingface dataset:
Grønberget (Svalbard)

Grønberget er et fjell på den nordlige delen av Nordenskiöld Land på Spitsbergen, Svalbard. Grønberget ligger mellom Pilarberget og Grumantbyen.
Utmarksslått

Utmarksslått er en eng som ligger i utmark hvor det blir slått gress til innhøsting – ordet kan også betegne det å slå gress i utmark; å drive utmarksslått. I Norge var dette vanlig fram til etterkrigstiden. Man slo gresset med ljå, tørket det til høy på stedet.
I tilknytning til en utmarksslått lå det ofte en bygning for å lagre høy slik at hjemkjøringen kunne skje med hest og slede på vinterføre. Det var gjerne ei mindre løe, som ofte ble kalt for utløe.
Phymasterna

Utseende

Små til middelsstore trebukker, oftest svarte, ofte med gule tegninger.
Mange av artene er ganske fargerike.

Levevis

Som de fleste andre trebukker borer larvene i ved.

Utbredelse

Slekten er utbredt på Madagaskar.
Rødskjerm

Rødskjerm (kjent på engelsk som Red screen of Death, forkortet til RSoD) er kallenavnet på en feilmelding som finnes i visse betaversjoner av Windows, Windows Vista og noen spillkonsoller. Rødskjermen var til stede for mange kritiske feilmeldinger som i andre windows-versjoner ville bli tatt opp av blåskjermen i Windows Vista, men ble ikke brukt i den fullførte versjonen av Windows Vista utenom for feilmeldinger angående oppstart. Den ble også brukt sjeldent i betaversjoner av Windows 98.

Sony PlayStation

En rødskjerm oppsto på PlayStation 2-konsoller hvis konsollen ikke kjente igjen formatet til disken som ble satt inn. På skjermen står det da «Please insert a PlayStation or PlayStation 2 format disc.» (på norsk: «Vennligst putt inn en PlayStation- eller PlayStation 2-disk.»).
PlayStation-konsollen hadde en lignende feilmelding for samme formål, når disken som ble brukt ikke ble kjent igjen eller hadde andre problemer. PlayStation 3-konsollen har en lignende feilmelding, men er ikke like vanlig.
PlayStation-systemene viser denne skjermen når en disken som blir brukt er enten en falsk kopi eller har skader.

Windows Vista

Windows Vista vil vise en rødskjerm når systemet har problemer med filer som er kritiske for oppstart. Den var mye vanligere i betaversjoner av Vista, hvor den ble brukt for mange feilmeldinger som ble opptatt av blåskjermen.

Windows 98 Beta

Windows 98-betaen ville vise en blåskjerm når systemet har problemer med drivere relatert til ACPI-systemet.
Kunnskapsverket

Kunnskapsverket, fullt navn Nasjonalt kunnskapssenter for kulturelle næringer er et senter for forskning på og forskningsformidling av kulturnæringer i Norge etablert i august 2014. Senterets oppdragsgiver er Kulturdepartementet og vertsorganisasjon er Høgskolen i Lillehammer. Kunnskapsverket er organisert som et virtuelt nettverk av forskere tilknyttet flere universiteter, som Universitetet i Uppsala og Universitetet i Barcelona. Kunnskapsverket har som mål å drive frem mest mulig relevant forskning og kunnskap om kulturelle næringer i Norge og Norden, gjerne i samarbeid med eksterne organisasjoner i både privat og offentlig sektor.
Blant senterets pågående prosjekter er kartlegging av kulturfestivaler og pengestrømmer i kulturnæringene samt samlet oversikt over støtte til kulturnæringer i Norge. Kunnskapsverket ledes av Atle Hauge professor ved Høgskolen i Lillehammer og forsker II ved Østlandsforskning.
Glogerorgelet

Glogerorgelet er et historisk barokkorgel fra 1765 i Kongsberg kirke.  Det er det største bevarte barokkinstrumentet nord for Hamburg.  Det er laget av orgelbyggeren Gottfried Heinrich Gloger.  Kontrakten ble undertegnet 19. juli 1760, i forbindelse med innvielse av kirken.

Byggekontrakten

Ifølge kontrakten skulle orgelet ha 35 stemmer, tre manualer og pedal, men planene ble endret slik at det til slutt fikk 42 stemmer.  Byggingen av orgelet tok flere år enn de to år som var avtalt i kontrakten.  Dette medførte også store økonomiske overskridelser.  Arbeidet gikk greit fram til 1763, men så døde Glogers hustru.  Etter det slet han med sykdom og sin personlige gjeld.
Gloger skulle også ifølge kontrakten ha betalt 2 200 riksdaler for orgelet, noe som var urealistisk lavt.  Kontraktsforhandlingene hadde presset ham både på pris og varigheten på arbeidet.  Etter orgelet endelig sto ferdig i 1765, måtte myndighetene erkjenne at verdien var betydelig høyere enn kontraktens 2 200 riksdaler.  Etter hvert fikk også Gloger utbetalt 4 000 riksdaler for arbeidet.

Restaurering

I 1850 ble orgelet restaurert av en elev av orgelbyggeren Peter Adolph Albrechtsen, Paul Christian Brantzeg. Han hadde arbeidet hos de kjente orgelbyggerne Cavaillé-Coll i Paris og W. Hill og J. W. Walker i London før han slo seg ned i Norge.
På slutten av 1880-tallet fikk orgelet vannskader etter en brann på kirkeloftet.  Menigheten ønsket å sette det i spillbar stand igjen, men det manglet økonomiske midler.  Amerikafareren Tinius Olsen, et av Kongsbergs mer vellykkede bysbarn, ga i 1928 en større pengegave til restaureringen.  I virkeligheten ble ikke orgelet restaurert, men det ble bygget inn et nytt orgel bak barokkfasaden av  J. H. Jørgensens orgelfabrikk.  De originale vindlader og mekanikk ble lagt på kirkeloftet, og en elektrisk spillepult ble installert på galleriet.
I 1973 kom da nyansatt kantor Reidar Hauge og fortalte at orgelet var i slett tilstand, og foreslo at det skulle restaureres tilbake til originalstand.  Det vakte en viss oppsikt, da det var en allmenn oppfatning at det var originalorgelet som var i bruk etter restaurasjonen i 1932.
Det restaurerte orgelet ble stengt av menighetsrådet før jul i 1994.  Grunnene var mangeler ved instrumentet og generell brannfare.  En lengre innsamlingsaksjon ble iverksatt, og 18–21. mai 1999 ble orgelet demontert og sendt til omfattende restaureringsarbeider av tyske Jürgen Ahrend.  Orgelet gjeninnviet i januar 2001.
John Olsen (billedkunstner)

Biografi

John Olsen er utdannet fra Den Kgl. Porcelainsfabrik i 1959 og videreutdannet på Det Kongelige Danske Kunstakademi i 1960–67. Han arbeider og lever med og i naturen. Olsen arbeider hovedsakelig med tegning, grafikk og skulpturer, men også med fotografi og installasjoner.
John Olsen var lærer ved Det Jyske Kunstakademi, grafikklinjen 1979-84, og skulpturlinjen 1984-85. Olsen var medlem av Kunstnersammenslutningen Kammeraterne 1970-79, og så av Den Frie Udstilling.
I 1995 deltok han i biennalen i Venezia.
Fossåa (Sør-Fron)

Geografi

Vassdraget er 23,7 km langt og omfatter innsjøen Fiskeløysa med tilløpsbekk – elva Stubben – de to Jetning- tjernene med Meåa mellom – Jetningselva gjennom Nettjønna – Skjervungen – Steinåa (til sammen 19,7 km) og selve Fossåa som er 4 km lang. Fossåa oppstår der elvene Bjørnstulelva fra Gompen med innløpsbekk (9,2 km) og Steinåa møtes mellom Tofte og Djupdalen. På veien ned tar vassdraget opp den 9,3 km lange  Øyangselva (sideelv fra sør) i Nettjønna (886 moh), og fra vest; Skikju (3,5 km). Vassdraget har et nedbørsfelt på 102,5 km².

Topografi

Steinåa-Fossåas kløftsystem danner en markert nedskåret sidedal til Gudbrandsdalen. Store deler av kløfta er anslagsvis
80 – 100 m dyp. Den nedre delen er svært trang og stedvis uframkommelig, med loddrette bergvegger langs elva. Mye av
kløftsystemet er orientert vest-øst, mens Steinåas øvre del er orientert sørvest-nordøst, og Fossåas øvre del går sør-nord. Bare et kort
parti etter samløpet Steinåa-Skikju kan sies å ha mindre kløftepreg.

Geologi

Nedre- og midtre deler av bekkekløftsystemet ligger innenfor et område med prekambrisk sandstein- (sparagmitt, se arkose) innslag også av skifer), mens partier av Skikju går igjennom et lag med Birikalkstein og skifer. På nordsiden av Skikju-Steinåa, særlig under Borolia er det betydelig innslag av rike, finkornete, brekvabb-lignende løsmasser med ravinedannelser og hyppige utrasinger.

Vegetasjonsgeografi

Vegetasjonseksjon: OC-Overgangsseksjon. Vegtasjonsone: mellomboreal 80% (ca 2 550 daa) nordboreal 20% (ca 640 daa).
Lokaliteten ligger hovedsakelig i mellomboreal vegetasjonssone. Øvre del av Skikju og Steinåa, fra ca. 700 moh. ligger
i nord-boreal sone. Området ligger i OC vegetasjonsseksjon i overgangen mot C1, svakt kontinental seksjon.

Klima

Bekkekløft-systemet favner både utpreget fuktig, skyggefullt kløfteklima i de trangeste, nedre delene av vassdraget, og
varmt sørbergsklima i de solvendte bratthengene f.eks. under Borolia.

Økologisk variasjon

Den topografiske variasjonen er betydelig, med vekslende berglendte brattskråning-bergvegg-ravine-preg. Partier,
særlig omkring samløp Fossåa-Steinåa og nedstrøms har liten solinnstråling slik at de mest fuktige bekkekløft-miljøene
er middels utviklet, kanskje også godt utviklet i utilgjengelige partier. Vegetasjonsmessig er variasjonen stor, bl.a. med
velutviklet, rik løv- og barskogsvegetasjon på finkornete løsmasser.

Severdigheter

Nede i Kleiva danner Fossåa tre imponerende fossefall. Den øverste fossen, Svellefossen, er under Øvre Fossbrua på Fylkesvei 399 (Oppland), Den drev i sin tid et privat elektrisitetsverk for gården Svelle. Fossen nedenfor Nedre Fossbrua bli tidligere kalt Sagfossen eller Isumfossen fordi den drev Isum sag, men der står nå bare murverket igjen. Den nederste fossen er Møllefossen som drev Isum mølle. Mølla er nå nedlagt.
Jabalpur (distrikt)

Demografi

Ved folketellingen i 2011 var det 2 460 714 innbyggere i distriktet, mot 2 151 203 i 2001. Den urbane befolkningen utgjør 58,47 % av befolkningen.
Barn i alderen 0 til 6 år utgjorde 11,68 % i 2011 mot 14,26 % i 2001. Antallet jenter i den alderen per tusen gutter er 916 i 2011 mot 931 i 2001.
Üsküdar

Üsküdar er en bydel og kommune i den asiatiske delen av Istanbul. Kommunen grenser mot Marmarahavet i sør, strekker seg ca. 10 km nordover langs Bosporos og ca. 5 km østover fra kysten. Kommunen har 472 000 innbyggere, fordelt på 38,6 km².

Historie

Üsküdar var i antikken kjent som Krysopolis – «Gullbyen» – på grunn av dens gode naturlige havn og strategiske beliggenhet ved innløpet til Bosporos. Den var da en forstad til den mer betydningsfulle Kalsedon (dagens Kadiköy). Ifølge tradisjonen ble begge byene grunnlagt i det 7. århundre f.Kr., rett før grunnleggelsen av Bysants. Üsküdar og Kadiköy er således den eldste delen av dagens Istanbul. Fra grunnleggelsen utvikla byen seg raskt, og passerte snart Kalsedon i størrelse og betydning.
Krysopolis ble i bysantinsk tid startpunktet for de store romerske vegene som førte fra Bysants innover i Anatolia, og tjente som mønstringsplass for felttog og handelsekspedisjoner inn i Asia. Gjennom den bysantinske perioden var både Krysopolis og Kalsedon forsteder til Konstantinopel, og har derfor mye av den samme historia som hovedstaden. De viste seg imidlertid å ligge utsatt til, og ved flere anledninger ble byene inntatt og ødelagt av invaderende tropper, mens befolkninga i Konstantinopel befant seg trygt innafor sine murer. Derfor finnes det i dag heller ingen minnesmerker fra bysantinsk tid verken i Üsküdar eller i Kadiköy. 
Krysopolis ble inntatt av tyrkerne midt på 1300-tallet, mer enn hundre år før Konstantinopel falt. Det var tyrkerne som gav byen navnet Üsküdar, en forvanskning av Skutari, et navn byen fikk i sein bysantinsk tid, og som europeere bosatt i Konstantinopel fortsatte å kalle byen langt opp mot nyere tid. Navnet stammer fra det keiserlige palasset Scutarion, som lå på neset rett inn for Kíz Kulesi.
Under Det osmanske riket forsynte sultanene Üsküdar med et stort antall strålende moskeer og andre religiøse byggverk. Mange mektige osmanere bygde seg palasser i Üsküdar og Kadiköy, i rolige omgivelser fjernt fra trengselen i Stambul. Üsküdar har helt til i dag beholdt en ottomansk atmosfære, sjøl om moderniseringa og den nesten ukontrollerte byveksten i det 20. århundre har endra på mye.

Transport

Det går bilferge over Bosporos til Kabataş, og båt til sentrale anløpssteder langs Det gylne horn. Ellers betjenes Üsküdar av bybusser over Bosporosbrua.
Bernard Dietz

Landslaget

Han deltok i flere internasjonale turneringer for Vest-Tyskland. Han ble europamester i fotball i 1980.
Gibraltars nasjonalsang

Gibraltars nasjonalsang er det nasjonale sangen eller hymnen for det britiske oversjøiske territoriet Gibraltar.
Til felles med Storbritannia, britiske kronbesittelser, og andre britiske territorier er den offisielle nasjonale sangen for Gibraltar også God Save the Queen. Gibraltars nasjonalsang er en nasjonalsang, og valgt i en tevling i 18. oktober 1994. Både lyrikken og musikken ble skrevet og komponert av Peter Emberley, som selv ikke er fra Gibraltar.
Nasjonalsangen blir sunget hver 10. september av alle gibraltere tilstede ved feiringen av Gibraltars nasjonaldag. Gibraltars nasjonalsang er «et godt eksempel på hva en nasjonalsang burde være, bevegende og enkel, mens den innhyller hvor de innfødte og verden vurder landet.»

Sangens tekst

Gibraltar, Gibraltar,

The Rock on which I stand,

May you be forever free,

Gibraltar, my own land.

Mighty pillar,

Rock of splendour,

Guardian of the sea,

Port of hope in times of need,

Rich in history.

Gibraltar, Gibraltar,

The Rock on which I stand,

May you be forever free,

Gibraltar my own land.

God give grace to this our homeland,

Help us to live as one,

Strong in freedom,

Truth and justice,

Let this be our song.

Gibraltar, Gibraltar,

The Rock on which I stand,

May you be forever free,

Gibraltar! Gibraltar!

My own land!
Ronald 15 – Schlager-minner

Ronald 15 – Schlager-minner er et musikkalbum utgitt av Ronald Holmberg i 2006 på Busk records.
Det europeiske system for merittoverføring og -akkumulering

European Credit Transfer and Accumulation System (ECTS) er et system for å sammenligne vekt og karakter på kurs på universitets- og høyskolenivå på tvers av land og institusjoner. ECTS ble først introdusert for å gjøre utveksling enklere i forbindelse med Erasmus-programmet, men er i dag innført, eller i ferd med å innføres, i en rekke europeiske land gjennom Bologna-prosessen.
Systemet baserer seg på at et fulltids studieår på 1500-1800 timer tilsvarer 60 «credits» («studiepoeng» i Norge). Et ECTS-studiepoeng tilsvarer da altså 25–30 timer arbeid.
ECTS innebærer også at karakterer blir oversatt til en skala fra A-E med F og FX som strykkarakterer. Ifølge systemet skal A tildeles de 10% beste studentene, B de 25% neste, C de 30% deretter, de neste 25% D, og de dårligste 10% får E. Forskjellen mellom F og FX er hvor mye som mangler for at man kan stå, med FX mangler det litt, med F er det betydelige mangler.
Ved innføring av karakterskalaen har man i Norge valgt kvalitative krav fremfor statistisk fordeling og man benytter bare én strykkarakter, F.
Parr kraftverk

Parr kraftverk er et varmekraftverk i Fairfield County i delstaten Sør-Carolina, USA. Anlegget har en installert produksjonskapasitet på 75  MW fordelt på 4 turbiner, på inntil 20 MW hver. Operatør er energiselskapet South Carolina Electric & Gas Co. 
Kraftverket stod ferdig utbygd i 1970–1971. Brenselkilden er naturgass.
Simon Vukčević

Spillerkarriere

Vukčević begynte karrieren i FK Partizan. Der spilte han lenge med drakt nummer 1, grunnet sin popularitet.
I 2006 meldte han en overraskende overgang til FK Saturn Moskva Oblast i Russland. Grunnet dårlig holdning til trening ble han forvist til reservelaget. Han spilte seg etterhvert til en førstelagsplass igjen, men mistet plassen nok en gang. Og trenerbytte gjorde sitt til at han forsvant til Sporting Lisboa i Portugal.
Han scoret i sin første kamp i Sporting-drakten, og i ligapremieren ble han kåret til banens beste. På banen viste han blendende spill og scoret også viktige mål, men hans prestasjoner utenfor banen gjorde ham ikke til en favoritt hos treneren.

Blackburn Rovers

Allerede i 2008 meldte Blackburn Rovers og Bolton Wanderers sin interesse for serberen. Det ble ikke noen overgang den gangen, men den 26. august 2011 sikret Steve Kean hans underskrift og han ble Blackburn Rovers spiller.
Han scoret i sin debut fra start i rovers-drakten, i 3-2 seieren mot Leyton Orient i liga-cupen den 20. september 2011. 3 dager tidligere ligadeburte han som innbytter i 4-3 seieren over Arsenal FC hjemme på Ewood Park.
Stram Kurs

Historie

Rasmus Paludan lot 16. mars 2017 i Det Centrale Virksomhedsregister forløperen til Stram Kurs registrere under navnet Danmarks Uafhængigheds Parti (i kategorien Frivillig forening). Navnet ble endret 19. juni 2017 til Handling og 29. juni til det nåværende Stram Kurs. Stiftelsen og eksistensen av partiet var dog ikke blitt bekjentgjort overfor offentligheten ennå. Rasmus Paludan bekjentgjorde sine planer for partiet Stram Kurs i en tale under en demonstrasjon avholdt av foreningen Stopp Islamiseringen af Danmark i Roskilde den 15. juli 2017.
Partiet ble formelt lansert 18. juli 2017.
Partiet har valgt som et av deres slagsnumre å avholde demonstrasjoner som oftest foregår midt i eller tett ved boligområder som er på myndighetenes såkalte ghettoliste. Det har dog gjentatte ganger vist seg at det ved noen av disse demonstrasjonene kun er kommet ganske få deltakere.
I forbindelse med skolevalget 2019 vakte det oppsikt at partiet, som ikke var et av de partiene som var utpekt til å delta i valget, lanserte sitt eget kampanjemateriell til landets skoleelever, og samtidig oppfordret elevene til å tilføye partiets navn på stemmeseddelen. Videre lanserte partiet en YouTube-playliste med 24 politiske merkesaker rettet mot landets skoleelever.
Bony Moronie

«Bony Moronie» er en amerikansk rock and roll-sang fra 1957med melodi og tekst av Larry Williams. Den var hans tredje single. I USA ble sangen utgitt på Specialty 615 og i Storbritannia på London HLU 8532.
Det har blitt innspilt mange coverversjoner av «Bony Moronie», inklusive en versjon oversatt til spansk med tittelen «Popotitos».
Blant de mange artistene som har spilt inn coverversjoner av «Bony Moronie» er John Lennon på hans album fra 1975, Rock'n'Roll, The Whos liveopptreden som er inkludert på deres album fra 1994, Thirty Years of Maximum R&B, Dr. Feelgood på deres album fra 1977, «Down by the Jetty» samt Julie Covington på Amnesty Internationals veldedighetsshow, The Mermaid Frolics, i 1977.

Norsk versjon

Eldar Vågan har skrevet en humoristisk norsk tekst til «Bony Maronie». Den bærer tittelen «Skinnmagre høner» og er med på Vazelina Bilopphøggers' LP fra 1980, 24 timers service (Philips 6327 026). Platen ble produsert av Jan Paulsen.
Rasmus Rasmussen (færøysk forfatter)

Karriere

Han ble født i Miðvágur på Vágar i 1871, som sønn av Ata (født Haraldsdatter) og Johannes Rasmussen. Oppveksten ble ikke annerledes enn den var for barn flest på Færøyene på den tiden, da han tok del i forefallende arbeid når han ikke gikk på skole. Læreren hans var Jacob Jacobsen fra Tórshavn som var uteksaminert sammen med det første kullet fra Føroya Læraraskúli, og som dessuten hadde gått én vinter på folkehøyskole i Danmark. Jacobsens hustru, Anna Kjelnæs, hadde også gått på folkehøyskole i Danmark, og det var i deres hjem at Rasmus Rasmussen fikk sin første kjennskap til folkehøyskolebevegelsen.
Trangen hans til å få gå på folkehøyskole var så sterk at han i 1892 fulgte drømmen, forlot familiegården som han hadde odelsretten til, og startet ved håndverksavdelingen ved Vallekilde højskole. Han ble værende her i to vintre, og om somrene arbeidet han som snekker. Vinteren 1896/1897 dro han til Askov højskole, hvor han stiftet bekjentskap med landsmannen Símun av Skarði. Rasmussen giftet seg senere med Símuns søster, Anna Suffía av Skarði, og ble Símuns nærmeste venn og medarbeider. Rasmussen gikk også ett år ved Statens Lærerhøjskole i København, hvor han hadde naturfag som hovedfag.
Anna Suffía ble husbestyrer da Símun av Skarði og Rasmus Rasmussen grunnla Føroya Fólkaháskúli i Klaksvík i 1899. Dette er fortsatt Færøyenes eneste folkehøyskole, og ble den første skolen til å undervise på færøysk. Skolen flyttet til Tórshavn i 1909, og Rasmussen ble værende som lærer her frem til han gikk av med alderspensjon i 1947. Det var lærerstillingen som gav ham kallenavnet Rasmus á Háskúlanum («Rasmus på Høyskolen»).

Politisk arbeid

Politisk var Rasmussen en klar tilhenger av færøysk selvstyre, og var innvalgt på Lagtinget for Sjálvstýrisflokkurin 1914–1928. Han anså arbeidet med folkehøyskolen som et ledd i å utvikle den færøyske ungdommen, som var essensielt i arbeidet for færøysk selvstyre. Rasmussen var dessuten med å stifte Føroya Fiskimannafelag sammen med Símun Pauli úr Konoy i 1911, var fagforeningens første organisasjonssekretær, og fortsatte som styremedlem frem til 1947.
Water Eaton (Milton Keynes)

Stedsnavn

Navnet Eaton kommer fra et angelsaksisk ord for gårdsbosetning, og helheten, Water Eaton, betyr «gård ved elven». Den er første gang omtalt i Domesday Book (1086) og var da eid av en normanner ved navn Geoffrey de Montbray. Det ble oppgitt at den hadde en mølle.
Jungar

Jungar (kinesisk: 准格尔旗 ; pinyin: Zhǔngé'ěr Qí) er et banner (fylke) i byprefekturet Ordos i Indre Mongolia i Folkerepublikken Kina.
Befolkningen var på 263 092 innbyggere i 1999.
Metastrangalis

Utseende

Middelsstore, slanke, blanke, mørke trebukker, dekkvingene gjerne med gule tegninger. Antennene er tynne, omtrent så lange som kroppen. Hodet er noe snuteformet forlenget, med utstående fasettøyne. Pronotum er klokkeformet med en smal, innsnørt "hals", dekkvingene er avsmalnende bakover. Beina er ganske lange, lårene noe klubbeformet fortykkede.

Levevis

Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Slekten er kjent fra Kina og Taiwan.
Personisme

Personisme betgner en utilitær moralfilosofi innen livssynshumanismen. Tankegangen er utarbeidet av den australske moralfilosofen Peter Singer, men begrepet er skapt av hans kritikere i deres analyser av Singers etikk.

Begrepet personisme

Personismen skiller seg fra den tradisjonelle livssynshumanismen ved at den i stedet for å bruke mennesket som målestokk, anser et individs personlige egenskaper som målestokken til hvorvidt det individet er berettiget til menneskerettigheter. Tankegangen baserer seg på den kanadisk-amerikanske filosofen Michael Tooleys definisjon av begrepet "person": et individ som er i stand til å ønske å fortsette som et subjekt for erfaringer og andre mentale tilstander. Enkelte ikke-menneskelige dyr, som for eksmpel en primat, en gris eller en elefant, vil dermed kunne møte flere av kriteriene for å kunne defineres som en person og dermed ha større verdi og være berettiget til flere rettigheter enn et menneske som lider av alvorlig psykisk utviklingshemming eller et spedbarn, da de sistnevnte ikke vil ha noe begrep om sin egen fremtid, i motsetning til de førstnevnte. Filosofien fremstår som en av flere begrunnelser for Singers forakt overfor artssjåvinisme, da han mener mange andre moralfilosofer ikke har klart å frigjøre seg fra det tradisjonelle kristne synet på mennesket som en verdimessig overlegen art. Samtidig trer filosofien inn i rekken som et av Singers mange argumenter for flere rettigheter til ikke-menneskelige dyr.
Boksing under samveldelekene 2014

Boksing under de britiske samveldeleker 2014. Boksing var en av flere sporter under de 20. samveldelekene som ble arrangert i Glasgow i Skottland i perioden 23. juli til 3. august 2014. Det var tjuende gangen som boksing var med på programmet i Samveldelekene. I lekene i 2014 ble det konkurrert i tretten vektklasser i boksing, kun for menn. Alle tapende semifinalister fikk bronsemedaljer. England ble beste nasjon med fem gullmedaljer.
Kremerata Baltica

Kremerata Baltica et kammerorkester som består av unge musikere fra de baltiske landene (Estland, Latvia, Litauen). Det ble grunnlagt av Gidon Kremer i 1997.
Kremerata Baltica har spilt inn en rekke CD-er. I 2002 vant en av deres innspillinger, After Mozart, Grammy Award i kategorien Classical Music: Best Small Ensemble Performance.